গবেষণার ফলাফল হিসেবে লেখক ধারণা করেন, সমাজে যেভাবে পরিবর্তন এসেছে, নারীর মন জয় করতে পুরুষের দক্ষতা তার সাথে পাল্লা দিয়ে পরিবর্তিত হয়নি। এ দক্ষতায় যাদের ঘাটতি আছে মূলত তারাই সিঙ্গেল থেকে যান। লেখক অ্যাপোস্তলু দাবি করেন, অতীতে অনেক পুরুষ জোর করে পছন্দের নারীকে বিয়ে করত, অনেক ক্ষেত্রে পরিবার থেকে আলাপ করে বিয়ে অর্থাৎ অ্যারেঞ্জ ম্যারেজ দেওয়া হতো। এসব ক্ষেত্রে নারীর মন জয়ে পুরুষের দক্ষতা কাজে আসত না। কিন্তু অ্যারেঞ্জ ম্যারেজ বা জোর জবরদস্তির দিন এখন আর নেই। এ কারণেই প্রেমিকা খুঁজে পেতে ব্যর্থ হচ্ছেন পুরুষরা।